ยอดผู้ป่วยโควิด-19 วันนี้เป็น 0 เหลือรักษาตัวใน รพ. 71 ราย
โฆษก ศบค. แถลงข่าวผู้ป่วยติดเชื้อโควิด-19 วันนี้ยอดเป็น 0 ขณะที่ 2 ราย กักตัวใน State Quarantine อยู่ระหว่างรอกระบวนการเมื่อเวลา 11.30 น. วันที่ 22 พ.ค. 2563 นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือศบค.แถลงสถานการณ์ประจำวันที่ทำเนียบรัฐบาล ภายหลังการประชุม ศบค.ชุดใหญ่ โดยวันนี้ไม่มีรายงานผู้ป่วยยืนยันเพิ่ม หรือยอดติดเชื้อเป็น 0 ขณะที่มีผู้รักษาหายเพิ่มขึ้น 13 ราย รวมกลับบ้านแล้ว 2910 ราย ยังรักษาตัวในโรงพยาบาล 71 ราย ไม่มีรายงานผู้เสียชีวิต ยอดผู้เสียชีวิตยังคงที่ 56 ศพ ยอดผู้ป่วยยืนยันสะสม 3037 รายขณะที่ใน State Quarantine กลับมาจากอียิปต์และอินเดีย อยู่ในระหว่างกระบวนการ 2 ราย โดยไม่มีรายงานผู้ติดเชื้อในประเทศ และยังวางใจไม่ได้ โดยขอให้ประชาชนยังต้องดำเนินการมาตรการสาธารณสุขอย่างต่อเนื่อง.
โฆษก ศบค. แถลงข่าวผู้ป่วยติดเชื้อโควิด-19 วันนี้ยอดเป็น 0 ขณะที่ 2 ราย กักตัวใน State Quarantine อยู่ระหว่างรอกระบวนการ 
โควิด-19,ไวรัสโคโรนา,โคโรนาไวรัส,ผู้ป่วยโควิดรายใหม่,ผู้ติดเชื้อโควิดรายใหม่,ศบค.,ไฮไลต์ไวรัสโคโรน่า